**MÄÄRUS**

Melliste 16. juuni 2020 nr EELNÕU

**Kastre Vallavolikogu 19. juuni 2018 määruse nr 45**

**„Koolieelse eralasteasutuse ja –lapsehoiu rahastamise kord“**

**osaline muutmine**

Määrus kehtestatakse kohaliku omavalitsuse korralduse seaduse § 22 lg 1 p 5, koolieelse lasteasutuse seaduse § 10 lg 1, § 27 lg 3, lg 4 alusel.

**§ 1.**Muuta Kastre Vallavolikogu 19.06.2018 määrust nr 45 „Koolieelse eralasteasutuse ja –lapsehoiu rahastamise kord“ järgmiselt:

1) paragrahv 5 lõige 1 muudetakse ja sõnastatakse järgmiselt: „(1) Rahastuse taotlemiseks esitab eralasteasutus Kastre Vallavalitsusele jooksva kuu 15. kuupäevaks alljärgnevad dokumendid: 1) kirjalik taotlus iga eralasteasutuse teenust kasutava lapse kohta; 2) tegevusloa koopia (esmakordsel taotlemisel); 3) käesolevaks aastaks kinnitatud teenuse hinnakiri; 4) koopia lapsevanemaga sõlmitud lepingust.

2) paragrahv 5 lõige 2 muudetakse ja sõnastatakse järgmiselt: „(2) Kastre Vallavalitsus menetleb kümne tööpäeva jooksul taotluse vastavust käesoleva korra tingimustele. Puuduste esinemisel teavitatakse sellest taotlejat ning antakse puuduste kõrvaldamiseks tähtaeg. Juhul, kui taotleja ei kõrvalda nimetatud tähtajaks puudusi, jäetakse taotlus rahuldamata.“

3) paragrahv 5 lõige 5 muudetakse ja sõnastatakse järgmiselt: „(5) Teenust rahastatakse taotluse rahuldamise korral alates nõuetekohase taotluse esitamise kuule järgneva kalendrikuu 1. kuupäevast ning lõpetatakse lapse eralasteasutusest koha kasutamise lepingu lõpetamise kuupäevast.“

**§ 2.** Määrus jõustub kolmandal päeval peale Riigi Teatajas avaldamist.

Mati Möller
Volikogu esimees